CELEX: 32007R0161
Language: lv
Date: 2007-02-15 00:00:00
Title: Komisijas Regula (EK) Nr. 161/2007 ( 2007. gada 15. februāris ) par atsevišķu preču klasifikāciju kombinētajā nomenklatūrā

20.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 51/5
            
         
      KOMISIJAS REGULA (EK) Nr. 161/2007
   (2007. gada 15. februāris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 15. februārī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 1930/2006 (OV L 406, 30.12.2006., 9. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Šķidrs produkts uz fermentētu piena produktu bāzes ar pievienotiem dārzeņu sterīniem un augļu aromātu, kas iegūts no augļu izstrādājuma.
                              Sastāvs (svara procentos) ir šāds:
                              
                                          
                                                      —
                                                   
                                                   
                                                      saharozes/glikozes sīrups
                                                   
                                                
                                       
                                          12,2
                                       
                                    
                                          
                                                      —
                                                   
                                                   
                                                      laktoze
                                                   
                                                
                                       
                                          2,5
                                       
                                    
                                          
                                                      —
                                                   
                                                   
                                                      proteīni
                                                   
                                                
                                       
                                          2,6
                                       
                                    
                                          
                                                      —
                                                   
                                                   
                                                      tauki
                                                   
                                                
                                       
                                          2,2
                                       
                                    
                                          
                                                      —
                                                   
                                                   
                                                      dārzeņu sterīni (stanola esteri)
                                                   
                                                
                                       
                                          3
                                       
                                    
                                          
                                                      —
                                                   
                                                   
                                                      piena tauku saturs mazāk nekā
                                                   
                                                
                                       
                                          0,2
                                       
                                    
                                          
                                                      —
                                                   
                                                   
                                                      mitruma saturs
                                                   
                                                
                                       
                                          76,9
                                       
                                    un mazs daudzums vitamīnu un aromātvielu (aromatizētāju)
                              Produktam var būt dažādi aromāti (piemēram, zemeņu vai apelsīnu). Augļu izstrādājums sastāv no sulas, kas iegūta no augļu sulas koncentrāta, kuram pievienots stabilizētājs (pektīns).
                              Produkts, iepildīts 65 ml pudelē, paredzēts tiešai lietošanai kā dzēriens.
                           
                        
               
                  2202 90 91
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1. un Nr. 6., kā arī KN kodu 2202, 2202 90 un 2202 90 91 aprakstiem.
                  Tā kā produkts ir tieši lietojams kā dzēriens, tas klasificējams pozīcijā 2202.
                  Produkts ir izslēgts no pozīcijas 0403, jo stanola esteri ir tāda veida vielas, ko nav atļauts pievienot 4. nodaļas produktiem (sk. Harmonizētās sistēmas 4. nodaļas skaidrojumu vispārīgo skaidrojumu I punkta otro daļu). Līdz ar to produkts nevarētu būt uzskatāms par pozīcijas 0403 šķidro jogurtu, kas ir aromatizēts vai kam pievienoti augļi, rieksti vai kakao.
                  Klasifikācija pozīcijā 1901 ir izslēgta, jo produktam ir 22. nodaļas dzēriena īpašības (sk. Harmonizētās sistēmas 1901 pozīcijas skaidrojumu III punkta otro daļu).
               
            
                  
                              2.
                           
                           
                              Produkts ar šādu sastāvu (svara procentos):
                              
                                          
                                                      —
                                                   
                                                   
                                                      jogurts (piena tauku saturs 0,1 svara %)
                                                   
                                                
                                       
                                          76
                                       
                                    
                                          
                                                      —
                                                   
                                                   
                                                      aromatizēts alvejas izstrādājums
                                                   
                                                
                                       
                                          22
                                       
                                    
                                          
                                                      —
                                                   
                                                   
                                                      cukurs
                                                   
                                                
                                       
                                          2
                                       
                                    Produkts ir zaļganbaltā krāsā. Produkta konsistence ir tāda pati kā parastam jogurtam. Produktā var saskatīt alvejas gabaliņus.
                              Produkts ir iepildīts 150 g trauciņos.
                           
                        
               
                  1901 90 91
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1. un Nr. 6., kā arī KN kodu 1901, 1901 90 un 1901 90 91 aprakstiem.
                  Alveja nav 8. nodaļas auglis, bet gan 6. nodaļas augs. Līdz ar to produkts neatbilst pozīcijas 0403 apraksta kritērijiem.
                  Pārtikas izstrādājumi uz piena produktu bāzes tiek izslēgti no 4. nodaļas (sk. Harmonizētās sistēmas 4. nodaļas skaidrojumu vispārīgo skaidrojumu I punkta pēdējās daļas a) apakšpunktu).
                  Produkts ir klasificējams pozīcijā 1901, jo, papildus dabīgā piena sastāvdaļām, tas satur citas tāda veida sastāvdaļas, kas nav atļautas pozīcijās 0401 līdz 0404 (sk. Harmonizētās sistēmas 1901 pozīcijas skaidrojumu III punkta pirmo daļu).